62020TJ0362_INF
Rozsudok Všeobecného súdu (piata komora) z 30. júna 2021 –Acciona/EUIPO – Agencia Negociadora PB (REACCIONA)
(vec T‑362/20)
„Ochranná známka Európskej únie – Konanie o vyhlásení neplatnosti – Slovná ochranná známka Európskej únie REACCIONA – Riadne používanie ochrannej známky – Článok 51 ods. 1 písm. a) nariadenia (ES) č. 207/2009 [teraz článok 58 ods. 1 písm. a) nariadenia (EÚ) 2017/1001] – Existencia vnútroštátneho súdneho konania – Neexistencia riadneho dôvodu na nepoužívanie“
1.
Ochranná známka Európskej únie – Vzdanie sa, zrušenie a neplatnosť – Preskúmanie návrhu – Dôkaz o používaní staršej ochrannej známky – Riadne používanie alebo riadne dôvody na nepoužívanie – Dôkazné bremeno
(nariadenie Rady č. 207/2009, článok 15, článok 42 ods. 2, článok 51 ods. 1 a článok 57 ods. 2)
(pozri body 30, 31)
2.
Ochranná známka Európskej únie – Vzdanie sa, zrušenie a neplatnosť – Dôvody na zrušenie – Neexistencia riadneho používania ochrannej známky – Pojem riadne dôvody na nepoužívanie – Autonómny a jednotný výklad – Prekážky, ktoré majú priamy vzťah s ochrannou známkou, spôsobujú nemožnosť alebo nevhodnosť jej používania a sú nezávislé od vôle jej majiteľa
[nariadenie Rady č. 207/2009, článok 15 ods. 1 a článok 51 ods. 1 písm. a)]
(pozri body 37 – 40, 46 –48)
3.
Ochranná známka Európskej únie – Vzdanie sa, zrušenie a neplatnosť – Dôvody na vyhlásenie neplatnosti – Neexistencia riadneho používania staršej ochrannej známky – Slovná ochranná známka REACCIONA
[nariadenie Rady č. 207/2009, článok 51 ods. 1 písm. a)]
(pozri body 44, 50, 56, 59, 66, 67, 70, 71, 74)
Predmet
Žaloba podaná proti rozhodnutiu štvrtého odvolacieho senátu EUIPO z 2. apríla 2020 (vec R 652/2019‑4), týkajúcemu sa konania o vyhlásení neplatnosti medzi spoločnosťami Agencia Negociadora PB a Acciona
Výrok
1.
Žaloba sa zamieta.
2.
Acciona SA znáša svoje vlastné trovy konania a je povinná nahradiť trovy konania, ktoré vynaložil Úrad Európskej únie pre duševné vlastníctvo (EUIPO) a Agencia Negociadora PB SL.